techiaith/cofnodycynulliad_en-cy huggingface dataset:
English: I think the Member raises a very interesting point. And the Member will be aware of her colleagues in Government too promoting and spending some of the European funding across Wales in many years previously. The issue for me, which is the important point I think the Member was getting to, was the issue around that we shouldn't scare people about what's going to happen - we should be offering them hope and opportunity. And what I'm trying to do within this department, around two themes where I'm pushing very hard - . One is about economic resilience for a community, and the other one is about well-being - the community well-being, individual or the broader community. If we can get those two things right, I think we can start to lift people out of poverty. And I met with one of the foundations this morning, the Bevan Foundation, just to talk about some of those issues that we have in mind in terms of changing our poverty strategy as we move forward.
Welsh: Rwy'n credu bod yr Aelod yn gwneud pwynt diddorol iawn. A bydd yr Aelod yn ymwybodol o'i chyd-Aelodau yn y Llywodraeth hefyd yn hyrwyddo ac yn gwario peth o'r arian Ewropeaidd ledled Cymru dros nifer o flynyddoedd yn flaenorol. I mi, a'r pwynt pwysig roedd yr Aelod yn ceisio ei wneud, rwy'n credu, oedd na ddylem godi ofn ar bobl o ran yr hyn sy'n mynd i ddigwydd - dylem fod yn cynnig gobaith a chyfleoedd iddynt. A'r hyn rwy'n ceisio ei wneud yn yr adran hon, mewn perthynas â dwy thema rwy'n eu gwthio'n galed iawn - . Mae un yn ymwneud â chadernid economaidd i gymuned, ac mae'r llall yn ymwneud â lles - lles y gymuned, lles yr unigolyn neu'r gymuned ehangach. Os gallwn gael y ddau beth hwnnw'n iawn, rwy'n credu y gallwn ddechrau tynnu pobl allan o dlodi. A chyfarfûm ag un o'r sefydliadau y bore yma, Sefydliad Bevan, i siarad am rai o'r materion sydd gennym mewn golwg ar gyfer newid ein strategaeth tlodi wrth i ni symud ymlaen.
English: Thank you for that, but I think we do need to have a recognition as well that at least some of those billions have not achieved their intended aim, and I think we need to be open about that fact. It's certainly the case that funding for anti-poverty programmes is at risk, and contingencies should be made, as you have indicated, to become more resilient. But we also have to accept that the solutions may involve negligible costs to make savings long term. For example, we tried to legislate on outlawing zero-hours contracts in social care, your Government voted against attempts to phase out priority need, and the end of the Pereira test in the homelessness system so everyone was entitled to housing. So, you can see how we might be able to do this without having to, again, pump millions of pounds into that. How are you looking at new types of initiatives, as a result of this vote, and how then you will be trying to implement them as a Government?
Welsh: Diolch am hynny, ond rwy'n credu bod angen i ni gydnabod hefyd nad yw rhai o leiaf o'r biliynau hynny wedi cyflawni'r nod a fwriadwyd ar eu cyfer, ac rwy'n credu bod angen i ni fod yn agored am y ffaith honno. Mae'n sicr yn wir fod cyllid ar gyfer rhaglenni gwrthdlodi mewn perygl, a dylid gwneud cynlluniau wrth gefn, fel rydych wedi nodi, i ddod yn fwy cadarn. Ond mae'n rhaid i ni dderbyn hefyd y gallai'r atebion gynnwys y nesaf peth i ddim costau er mwyn gwneud arbedion yn y tymor hir. Er enghraifft, rydym wedi ceisio deddfu ar wahardd contractau dim oriau mewn gofal cymdeithasol, pleidleisiodd eich Llywodraeth yn erbyn ymdrechion i ddiddymu angen blaenoriaethol fesul cam, a rhoi diwedd ar y prawf Pereira yn y system ddigartrefedd fel bod gan bawb hawl i dŷ. Felly, gallwch weld sut y gallem wneud hyn heb orfod pwmpio miliynau o bunnoedd eto i mewn i hynny. Sut rydych chi'n edrych ar fathau newydd o fentrau, o ganlyniad i'r bleidlais hon, a sut y byddwch chi wedyn yn ceisio eu gweithredu fel Llywodraeth?
English: I'll be making a statement early next month regarding the communities division and our vision for the opportunities for communities across Wales, which will be more detailed in terms of how we see tackling poverty featured at the top of our agenda. The Member made a very general statement there about what hasn't worked in European funding, but didn't give me any detail of what hasn't worked, but I'm more than happy to have a further discussion with the Member. What we should do is not be risk-averse in some of the impacts that we do. We sometimes have to test things in communities, just to see if they do work to make the change, and I think we should be very positive about the programmes we have done and have delivered and not talk Wales down all the time.
Welsh: Byddaf yn gwneud datganiad yn fuan y mis nesaf ynglŷn â'r is-adran cymunedau a'n gweledigaeth ar gyfer y cyfleoedd i gymunedau ar draws Cymru, a fydd yn fwy manwl o ran sut rydym yn gweld trechu tlodi yn ymddangos ar frig ein hagenda. Gwnaeth yr Aelod ddatganiad cyffredinol iawn am yr hyn sydd heb weithio gyda chyllid Ewropeaidd, ond ni roddodd unrhyw fanylion i mi ynglŷn â'r hyn sydd heb weithio, ond rwy'n fwy na hapus i gael trafodaeth bellach gyda'r Aelod. Yr hyn y dylem ei wneud yw peidio â bod yn amharod i wynebu risg yn rhai o'r pethau a wnawn. Weithiau mae'n rhaid i ni dreialu pethau mewn cymunedau, i weld os ydynt yn gweithio er mwyn gwneud y newid, ac rwy'n credu y dylem fod yn gadarnhaol iawn ynglŷn â'r rhaglenni rydym wedi eu gwneud ac wedi eu darparu a pheidio â bychanu Cymru drwy'r amser.
English: I thank the Member for his question. Bringing together a range of services and organisations within community hubs can potentially improve both service delivery and customer access.
Welsh: Diolch i'r Aelod am ei gwestiwn. Gall dod ag ystod o wasanaethau a sefydliadau at ei gilydd mewn canolfannau cymunedol wella'r modd y darperir gwasanaethau a mynediad cwsmeriaid.
English: Thank you, Cabinet Secretary. I've been working closely with the Raglan village hall committee in my constituency, which is working hard to develop a community hub at the centre of the Monmouth constituency. The Big Lottery have provided funding to develop designs. Can you tell me how the Welsh Government's community facilities programme is working with organisations such as the Big Lottery to develop community hubs across Wales?
Welsh: Diolch i chi, Ysgrifennydd y Cabinet. Rwyf wedi bod yn gweithio'n agos gyda phwyllgor neuadd bentref Rhaglan yn fy etholaeth, sy'n gweithio'n galed i ddatblygu canolfan gymunedol ynghanol etholaeth Mynwy. Mae'r Loteri Fawr wedi darparu cyllid i ddatblygu cynlluniau. A allwch ddweud wrthyf sut y mae rhaglen cyfleusterau cymunedol Llywodraeth Cymru yn gweithio gyda sefydliadau megis y Loteri Fawr i ddatblygu canolfannau cymunedol ledled Cymru?
English: Thank you. I've received the letter from the Member that gives full support to the application of Raglan village hall, and you were right to say that they have received a significant amount of money from the Big Lottery in regard to design. The community facilities programme is a capital grant scheme, which provides up to £500,000 for community-led projects to improve community facilities that tackle poverty. This can include community hubs.
Welsh: Diolch. Rwyf wedi cael y llythyr gan yr Aelod sy'n rhoi cefnogaeth lawn i gais neuadd bentref Rhaglan, ac roeddech yn iawn i ddweud eu bod wedi cael swm sylweddol o arian gan y Loteri Fawr ar gyfer cynllunio. Mae'r rhaglen cyfleusterau cymunedol yn gynllun grantiau cyfalaf sy'n darparu hyd at £500,000 ar gyfer prosiectau a arweinir gan y gymuned i wella cyfleusterau cymunedol sy'n trechu tlodi. Gall hyn gynnwys canolfannau cymunedol.
English: I thank the Member for his question. The First Minister has announced our intention to take forward, on a cross-party basis, legislation that will remove the defence of reasonable punishment. I have recently met with the Children's Commissioner for Wales and will be engaging with stakeholders, including Assembly Members, as this matter goes forward.
Welsh: Diolch i'r Aelod am ei gwestiwn. Mae'r Prif Weinidog wedi cyhoeddi ein bwriad i ddatblygu deddfwriaeth, ar sail drawsbleidiol, a fydd yn cael gwared ar yr amddiffyniad o gosb resymol. Rwyf wedi cyfarfod â Chomisiynydd Plant Cymru yn ddiweddar a byddaf yn ymgysylltu â rhanddeiliaid, gan gynnwys Aelodau'r Cynulliad, wrth i'r mater hwn symud ymlaen.
English: I thank the Minister for his response. I'm pleased to hear that there has been some progress since we last questioned him on this issue before the summer, and specifically that he has met the Children's Commissioner for Wales. I'm sure that he will have received the full support of the commissioner to that objective. Can he now explain how the Government intends to bring some sort of provision through this Assembly, particularly bearing in mind that we need to give Members of all parties the opportunity to, hopefully, support such a measure, and to get wider support for this equality of protection for young people and children?
Welsh: Diolch i'r Gweinidog am ei ateb. Rwy'n falch clywed bod cynnydd wedi bod ers inni ei holi ddiwethaf, cyn yr haf, ynglŷn â'r mater yma, ac yn benodol ei fod wedi cyfarfod â Chomisiynydd Plant Cymru. Rwy'n siŵr ei fod wedi cael cefnogaeth lawn y comisiynydd tuag at yr amcan yna. A fyddai'n haws, efallai, i esbonio sut mae'r Llywodraeth yn bwriadu dod â rhyw fath o ddarpariaeth drwy'r Cynulliad hwn, yn enwedig o gofio bod angen rhoi cyfle i Aelodau o bob plaid gefnogi, gobeithio, ac i ennill cefnogaeth ehangach i sicrhau bod amddiffyniad cyfartal yma i bobl ifanc a phlant?
English: I thank the Member for his comments. I intend to start negotiations with all parties to see how we can find a collective way forward through this. My initial starting point is to provide a positive parenting programme, where we see a holistic view for families, and support for young people, in terms of a better offer for Wales, and alongside that we will include the legislation that the Member talked about.
Welsh: Diolch i'r Aelod am ei sylwadau. Rwy'n bwriadu dechrau trafodaethau gyda phob plaid i weld sut y gallwn ddod o hyd i ffordd ymlaen gyda'n gilydd drwy hyn. Fy man cychwyn yw darparu rhaglen rhianta cadarnhaol, gyda golwg gyfannol i deuluoedd, a chefnogaeth i bobl ifanc, o ran cynnig gwell i Gymru, ac ochr yn ochr â hynny, byddwn yn cynnwys y ddeddfwriaeth y soniodd yr Aelod amdani.
English: I think many parents think that the defence of reasonable punishment has already been abolished, but would the Minister agree that in preparation for the forthcoming legislation, it's very important to communicate with parents and with families, and can he tell us how he's going to do that?
Welsh: Rwy'n credu bod llawer o rieni yn credu bod yr amddiffyniad o gosb resymol eisoes wedi cael ei ddiddymu, ond a fyddai'r Gweinidog yn cytuno, wrth baratoi ar gyfer y ddeddfwriaeth sydd i ddod, ei bod yn bwysig iawn cyfathrebu â rhieni a theuluoedd, ac a yw'n gallu dweud wrthym sut y mae'n bwriadu gwneud hynny?
English: I thank the Member for her question. To co-ordinate this crucial work in Government, we've established a dedicated parenting team, which will drive forward this agenda. My officials have already started the process of engagement with parents and other stakeholders to inform the development of this legislation. I wish to be inclusive in this process and I'm sure the Member will have lots to add.
Welsh: Diolch i'r Aelod am ei chwestiwn. Er mwyn cydlynu'r gwaith hollbwysig hwn yn y Llywodraeth, rydym wedi sefydlu tîm rhianta pwrpasol, a fydd yn gyrru'r agenda hon. Mae fy swyddogion eisoes wedi dechrau ar y broses o ymgysylltu â rhieni a rhanddeiliaid eraill er mwyn llywio datblygiad y ddeddfwriaeth hon. Rwy'n dymuno bod yn gynhwysol yn y broses hon ac rwy'n siŵr y bydd gan yr Aelod lawer i'w ychwanegu.
English: Cabinet Secretary, you'll be supported if you bring forward legislation in this area from this Conservative anyway. [Interruption.] Well, I do recall in previous Assemblies that I was joined by a number of colleagues on these benches in saying it's time to move on and end this practice. I have to say that I don't completely agree with the wording of this question, because, clearly, children would be protected in current law from physical attack. We are talking about what previous generations called 'reasonable chastisement'. But I agree with Julie Morgan, it's all about supporting parents, and that's not only just education, but ensuring our public services are there, so that we have effective childcare, for instance, and other areas of support, so that parents don't feel under great pressure, which sometimes can lead to frustration and a lack of control. So, it's a whole package. But it is now high time that we passed a law in this area.
Welsh: Ysgrifennydd y Cabinet, fe gewch gefnogaeth os byddwch yn cyflwyno deddfwriaeth yn y maes hwn, gan y Ceidwadwr hwn beth bynnag. [Torri ar draws.] Wel, rwy'n cofio fy mod i a nifer o gyd-Aelodau ar y meinciau hyn, mewn Cynulliadau blaenorol, wedi dweud ei bod yn bryd symud ymlaen a rhoi diwedd ar yr arfer hwn. Mae'n rhaid i mi ddweud nad wyf yn cytuno'n llwyr â geiriad y cwestiwn, oherwydd, yn amlwg, byddai plant yn cael eu diogelu rhag ymosodiad corfforol o dan y gyfraith bresennol. Rydym yn siarad am yr hyn roedd cenedlaethau blaenorol yn ei alw'n 'gosb resymol'. Ond rwy'n cytuno â Julie Morgan, mae'n ymwneud â chefnogi rhieni, ac nid addysg yn unig yw hynny, ond sicrhau bod ein gwasanaethau cyhoeddus yno, fel bod gennym sefydliadau gofal plant effeithiol, er enghraifft, a meysydd eraill o gymorth, fel nad yw rhieni'n teimlo o dan bwysau mawr, a all weithiau arwain at rwystredigaeth a diffyg rheolaeth. Felly, mae'n becyn cyfan. Ond mae'n hen bryd bellach i ni basio deddf yn y maes hwn.
English: I thank the Member for his support. I did a little rough estimate of Members who may be supportive of the legislation, as we move forward, and I think that we're on the right side of that at the moment. I hope that we can continue that dialogue. The Member is right about the protection of young people. There is a raft of legislation already in place, but it's not yet complete and we have to make sure that we provide the opportunity of positive parenting and that's why I don't think we should look to criminalise parents, but we should look to support parents, and this is something that I'll be seeking to do as we move forward.
Welsh: Diolch i'r Aelod am ei gefnogaeth. Gwneuthum amcan bras o Aelodau a allai fod yn gefnogol i'r ddeddfwriaeth, wrth inni symud ymlaen, a chredaf ein bod ar y trywydd iawn o ran hynny ar hyn o bryd. Gobeithiaf y gallwn barhau â'r ddeialog honno. Mae'r Aelod yn iawn ynglŷn ag amddiffyn pobl ifanc. Mae llu o ddeddfau eisoes ar waith, ond nid yw'r gwaith wedi ei gyflawni eto ac mae'n rhaid i ni sicrhau ein bod yn rhoi cyfle i rianta cadarnhaol, a dyna pam y credaf na ddylem droseddoli rhieni, ond y dylem geisio cefnogi rhieni, ac mae hyn yn rhywbeth y byddaf yn ceisio ei wneud wrth i ni symud ymlaen.
English: I thank the Member for Aberavon. The 2015 child poverty strategy sets out our priorities for tackling child poverty across Wales. They include a focus on early years and increasing employability. I am also exploring opportunities to address adverse childhood experiences, reducing their impact on children's life chances.
Welsh: Diolch i'r Aelod dros Aberafan. Mae strategaeth tlodi plant 2015 yn nodi ein blaenoriaethau ar gyfer trechu tlodi plant ledled Cymru. Maent yn cynnwys ffocws ar y blynyddoedd cynnar a chynyddu cyflogadwyedd. Rwyf hefyd yn archwilio cyfleoedd i fynd i'r afael â phrofiadau niweidiol yn ystod plentyndod, a lleihau eu heffaith ar gyfleoedd bywyd plant.
English: Thank you for that answer, Cabinet Secretary. As you will be aware, the Joseph Rowntree Foundation last week published its report, 'We Can Solve Poverty in the UK', which highlighted five points. One of those was strengthening families and communities, which comes under your remit. They also include four recommendations. In my constituency of Aberavon, many families are struggling and facing difficult challenges ahead of them. What actions are the Welsh Government taking to ensure that these families are able to benefit from the strengthened family support, such as Families First? Will you guarantee that Families First funding will continue beyond the current stage?
Welsh: Diolch am eich ateb, Ysgrifennydd y Cabinet. Fel y gwyddoch, yr wythnos ddiwethaf, cyhoeddodd Sefydliad Joseph Rowntree ei adroddiad, 'We Can Solve Poverty in the UK', a dynnai sylw at bum pwynt. Un o'r rhain oedd cryfhau teuluoedd a chymunedau, sy'n rhan o'ch cylch gwaith. Maent hefyd yn cynnwys pedwar argymhelliad. Yn fy etholaeth i, sef Aberafan, mae llawer o deuluoedd yn ei chael hi'n anodd ac yn wynebu cryn heriau. Pa gamau y mae Llywodraeth Cymru yn eu cymryd i sicrhau y gall y teuluoedd hyn elwa o well cymorth i deuluoedd, megis Teuluoedd yn Gyntaf? A wnewch chi sicrhau y bydd cyllid Teuluoedd yn Gyntaf yn parhau y tu hwnt i'r cyfnod presennol?
English: The Member is right to raise these issues for his constituency and many others across Wales. Families First and Flying Start are two very important parts of our tackling poverty and family support programmes. I am seeking to continue those into the future.
Welsh: Mae'r Aelod yn iawn i godi'r materion hyn ar ran ei etholaeth a llu o rai eraill ledled Cymru. Mae Teuluoedd yn Gyntaf a Dechrau'n Deg yn ddwy ran bwysig iawn o'n rhaglenni trechu tlodi a chymorth i deuluoedd. Byddaf yn ceisio sicrhau eu bod yn parhau yn y dyfodol.
English: Minister, what is your assessment of the recent changes to Jobs Growth Wales and how do you hope to reduce the number of families where no-one is in employment in order to tackle child poverty?
Welsh: Weinidog, beth yw eich asesiad chi o'r newidiadau diweddar i Jobs Growth Wales a sut ydych yn gobeithio lleihau'r nifer o deuluoedd lle nad oes neb yn gweithio er mwyn mynd i'r afael â thlodi plant?
English: I think we've had great success with Jobs Growth Wales and our manifesto commitment to improve and increase to 100,000 apprenticeships across Wales of any age is something that I'm sure the Member would support. There are many things, as the Member recognises, that have an effect on community resilience and family resilience: education, jobs and skills and well-being all being part of that. As I said to the previous Member previously, I will be making a statement later next week about our community vision, about what that programme support should be and how we can develop that for the future.
Welsh: Credaf ein bod wedi cael cryn lwyddiant gyda Twf Swyddi Cymru, ac rwy'n sicr y byddai'r Aelod yn cefnogi ymrwymiad ein maniffesto i gynyddu nifer y prentisiaethau i bob oedran ledled Cymru i 100,000. Fel y mae'r Aelod yn cydnabod, ceir nifer o bethau sy'n effeithio ar gydnerthedd cymunedol a chydnerthedd teuluol: mae addysg, swyddi a sgiliau a lles i gyd yn rhan o hynny. Fel y dywedais yn gynt wrth yr Aelod blaenorol, byddaf yn gwneud datganiad yn ddiweddarach yr wythnos nesaf ynglŷn â'n gweledigaeth gymunedol, ynglŷn â'r hyn y dylai cymorth y rhaglen honno ei olygu a sut y gallwn ddatblygu hynny ar gyfer y dyfodol.
English: Confidence and appropriate skills to help people join the workforce, of course, are key to tackling child poverty, and it's important that children grow up in an environment that values their talents and their aptitudes and that helps them to develop those in order to expand their own horizons. But the adults in the lives of some of these children themselves may need some help to help create that environment. I appreciate that there will be some crossover with one of your colleagues here, but community-based learning is a very important part of helping adults to create that environment. Would you agree with me that some of the courses that are offered in the community could contain elements, such as how to manage budgets and how to set up and market businesses and developing Welsh-language skills, not just as separate subjects, but as part of those basic skills training that you tend to get in community-based learning courses?
Welsh: Mae hyder a sgiliau priodol i gynorthwyo pobl i ymuno â'r gweithlu, wrth gwrs, yn allweddol er mwyn trechu tlodi plant, ac mae'n bwysig fod plant yn cael eu magu mewn amgylchedd sy'n gwerthfawrogi eu doniau a'u galluoedd ac sy'n rhoi cymorth iddynt eu datblygu er mwyn ehangu eu gorwelion eu hunain. Ond efallai fod angen rhywfaint o gymorth ar yr oedolion ym mywydau rhai o'r plant hyn i helpu i greu'r amgylchedd hwnnw. Rwy'n cydnabod y bydd rhywfaint o orgyffwrdd gydag un o'ch cyd-Aelodau yma, ond mae dysgu yn y gymuned yn rhan bwysig iawn o gynorthwyo oedolion i greu'r amgylchedd hwnnw. A fyddech yn cytuno y gallai rhai o'r cyrsiau a gynigir yn y gymuned gynnwys elfennau megis sut i reoli cyllidebau a sut i sefydlu a marchnata busnesau a datblygu sgiliau iaith Gymraeg, nid fel pynciau ar wahân yn unig, ond fel rhan o'r hyfforddiant sgiliau sylfaenol hwnnw rydych yn tueddu i'w gael mewn cyrsiau dysgu yn y gymuned?
English: I think the Member's right and what we have to do and what we have done in many areas around the Families First programme is look at the wraparound provision of the family - not just children, but parents and guardians - and about what are its actual needs. I've recently been criticised about some action I'd taken on Families First regarding some of the more direct work about how we support families, where we've removed some of the financial investment around that and the knowledge base. What I'm very keen to assure Members of is that my priority is about making sure that we have a support mechanism around the family, and whatever the problems are, we can signpost and support them to move on to the next - . It's about preventative exposure rather than responding to a family or a person who's in crisis later on in the day.
Welsh: Credaf fod yr Aelod yn iawn, a'r hyn sydd angen inni ei wneud, a'r hyn rydym wedi ei wneud mewn nifer o ardaloedd, o ran y rhaglen Teuluoedd yn Gyntaf, yw edrych ar ddarpariaeth gofleidiol ar gyfer y teulu - nid y plant yn unig, ond rhieni a gwarcheidwaid hefyd - ac ystyried yr anghenion gwirioneddol. Cefais fy meirniadu yn ddiweddar am rai camau a gymerais mewn perthynas â Teuluoedd yn Gyntaf o ran peth o'r gwaith mwy uniongyrchol ynglŷn â sut rydym yn cefnogi teuluoedd, lle rydym wedi diddymu rhywfaint o'r buddsoddiad ariannol mewn perthynas â hynny a'r sylfaen wybodaeth. Rwy'n awyddus iawn i sicrhau'r Aelodau mai fy mlaenoriaeth yw gwneud yn siŵr fod gennym fecanwaith cymorth mewn perthynas â'r teulu, a beth bynnag yw'r problemau, gallwn eu cyfeirio a'u cynorthwyo i symud ymlaen i'r - . Mae'n ymwneud â chysylltiad ataliol yn hytrach nag ymateb i deulu neu unigolyn sydd mewn argyfwng yn hwyrach yn y dydd.
English: Cabinet Secretary, Aberavon has some of the highest levels of child poverty in Wales. In one ward, nearly 46 per cent of children are living in poverty. The 'State of the Nation' annual report by the UK's Social Mobility and Child Poverty Commission was critical of the Welsh Government's policies, stating that they were not having the right level of impact. Given the Welsh Government's commitment to eradicate child poverty by 2020, what changes are you proposing to tackle child poverty in my region over the next three years? Diolch.
Welsh: Ysgrifennydd y Cabinet, mae gan Aberafan rai o'r lefelau uchaf o dlodi plant yng Nghymru. Mewn un ward, mae bron i 46 y cant o'r plant yn byw mewn tlodi. Roedd adroddiad blynyddol Comisiwn Symudedd Cymdeithasol a Thlodi Plant y DU ar Gyflwr y Wlad yn feirniadol o bolisïau Llywodraeth Cymru, gan nodi nad oeddent yn cael y lefel gywir o effaith. O ystyried ymrwymiad Llywodraeth Cymru i ddileu tlodi plant erbyn 2020, pa newidiadau y gallwch eu cynnig i drechu tlodi plant yn fy rhanbarth dros y tair blynedd nesaf? Diolch.